Europapa
תחרות הזמר של האירוויזיון > פסילה מהתחרות

ב-10 במאי, במהלך החזרה הטכנית הראשונה למופע הגמר, מאן קליין לעלות לבמה להופיע, על-אף שהיה נוכח בחזרה למצעד הדגלים המסורתי. איגוד השידור האירופי (EBU) הצהיר מאוחר יותר לעיתונות כי הוא חוקר תקרית שאירעה בה היה הנציג ההולנדי מעורב. עוד הוסיף כי עד לסיום החקירה, קליין לא נכלל כמשתתף בגמר אירוויזיון 2024. לאחר החזרה נעדר קליין גם ממופע השופטים, בו דירגו חברי השיפוט הלאומיים של כל מדינה את השירים המתחרים. במקום זאת, הוקרן על המסך המרכזי הופעתו מחצי הגמר.‏ AVROTROS ו-NPO קיימו דיונים עם ה-EBU בנוגע לתקרית, עד שמועמדתו של קליין נפסלה לאלתר לאחר שנחקר במשטרה עקב "תנועה מאיימת" כלפי עובדת בצוות ההפקה.
ב-11 במאי, שלוש וחצי שעות לפני מופע הגמר, פרסם AVROTROS הצהרה המתייחסת לפסילתו של קליין, שבה גינתה את העונש, וטענה כי הוא כבד ולא מידתי. תאגיד השידור בחר שלא להציג את נקודות חבר השיפוט ההולנדי, ועל כן הן הועברו על ידי מפקח התחרות, מרטין אסטרדאל. בהצהרה נכתב:
ביום חמישי שעבר אירעה תקרית: בניגוד להסכמים ברורים בינינו ל-EBU, קליין צולם ברגע שירד מן הבמה, כשנאלץ למהר לחדר הירוק. קליין חזר באופן נשני בפני הצלמת על דרישתו לא לצלם אותו. זה לא היה מכובד. הדבר "דחק את קליין לפינה", וגרם לו לבצע לעברה "תנועה מאיימת". קליין לא נגע בצלמת. אירוע זה דווח והועבר לחקירת המשטרה.
במשך הימים האחרונים התייעצנו רבות עם ה-EBU, והצענו מספר פתרונות. עם זאת, איגוד השידור האירופי החליט לפסול את קליין מהתחרות. חברת AVROTROS מוצאת את העונש כבד ולא פרופורציונלי. אנו מכבדים הליכי נימוס חשובים – שלא ישתמע הדבר לשני פנים – אך לעניות דעתנו, פסילתו של קליין מהאירוויזיון לא מידתית.
עכשיו, כש-AVROTROS אינה חלק מהגמר, איננו מרגישים צורך למסור את נקודות חבר השיפוט ההולנדי בהתאם להתייעצות עם ניקי דה יאחר, שהייתה אמורה להגיש את הנקודות מטעמינו. בדיוק כמו דה יאחר, דמיינו את הערב הזה אחרת לגמרי.
המקור באנגלית
An incident occurred after last Thursday's performance. Against clearly made agreements, Joost was filmed when he had just gotten off stage and had to rush to the greenroom. At that moment, Joost repeatedly indicated that he did not want to be filmed. This wasn't respected. This led to a threatening movement from Joost towards the camera. Joost did not touch the camera woman. This incident was reported, followed by an investigation by the EBU and police.
Yesterday and today we consulted extensively with the EBU and proposed several solutions. Nevertheless, the EBU has still decided to disqualify Joost Klein. AVROTROS finds the penalty very heavy and disproportionate. We stand for good manners – let there be no misunderstanding about that – but in our view, an exclusion order is not proportional to this incident.
We are very disappointed and upset for the millions of fans who were so excited for tonight. What Joost brought to the Netherlands and Europe shouldn't have ended this way.
Now that AVROTROS is no longer part of the Grand Final of the Eurovision Song Contest, we do not feel the need to hand out the points of the Dutch jury. In consultation with Nikkie de Jager, who would act as our spokesperson tonight, we decided not to do it. Just like Nikkie, we imagined this evening very differently.
אפי מוסה, חלק מצוות המשלחת ההולנדית, פרסם סרטון טיקטוק, בו ביקר את התנהלות איגוד השידור האירופי. לטענתו, קליין לא עשה דבר, וה-EBU בחר לפסול אותו כיוון ששירו הפך ללהיט ברחבי אירופה. קורנלד מאס, פרשן לענייני אירוויזיון מטעם AVROTROS, כינה את הפסילה כ"אכזרית ותקדימית", והוסיף מאוחר יותר "לעזאזל עם ה-EBU".‏ איבן סימונוביץ', חבר במשלחת הסרבית, טען כי הדבר לא הוגן, בעוד ש-RTVSLO, תאגיד השידור הסלובני, דרש מה-EBU הבהרות בנוגע לחקירה. אליו הצטרפו מדינות נוספות, דוגמת פורטוגל, קרואטיה, צרפת, נורווגיה וספרד. ב-12 באוגוסט נסגרה החקירה. התובע פרדריק יונסון סגר את הפרשה בשל חוסר ראיות.‏ AVROTROS ביקשה מה-EBU לכנס ישיבת חירום בנוגע לפסילה, והצהירה כי השתתפותה של הולנד באירוויזיון 2025 תלויה בשינויים ובהתנצלות פומבית לקליין.